Premijer Sjeverne Koreje
Premijer Sjeverne Koreje, službeno Premijer kabineta Demokratske Narodne Republike Koreje je predsjednik vlade u Sjevernoj Koreji. Premijer predstavlja i predvodi Vladu, koja je zadužena za provođenje politike Centralnog komiteta Radničke partije Koreje. Premijer, doduše, nema nikakvih samostalnih ovlasti u donošenju državne politike. 

Funkcija premijera nastala je 1948. godine, a prema prvom, Narodnom ustavu, premijer je bio izrazito važan i imao je velike ovlasti. Prvi premijer bio je Kim Il-sung, koji je poziciju držao ukupno 24 godine, do 1972., dok je titula ceremonijalnog šefa države pripadala Predsjedniku Stalnog komiteta Vrhovne narodne skupštine. Kada je 1972. godine donesen novi ustav, kojim je stvorena pozicija predsjednika Sjeverne Koreje, premijer je značajno izgubio na važnosti. Kim Il-sung je preuzeo novostvorenu poziciju i velike ovlasti koje su joj namijenjene, dok je premijer postao Premijer Administrativnog vijeća i zanemarive ovlasti. Većina ovlasti koje su ranije pripadale premijeru sada su prenesene na Centralni narodni komitet. Kim Il-sungov nasljednik bio je Kim Il, njegov dugogodišnji suradnik. 

Kada je 1994. godine Kim Il-sung umro, pozicija predsjednika je ostala upražnjena (on će, kasnije, biti proglašen Vječnim predsjednikom), a Kim Jong-il je planirao reorganizaciju države. Ustavnim promjenama iz 1998. godine ukinutu su Centralni narodni komitet i Administrativno vijeće, a vraćena je Vlada. Premijer je dobio povećane ovlasti, koje je sada dijelio s predsjednikom Prezidija Vrhovne narodne skupštine i predsjednikom Nacionalnog vijeća obrane, mada je u praksi bio najslabija karika u tom lancu. Također, nositelji drugih dvaju funkcija nisu mijenjani desetljećima, dok su premijeri mijenjani dosta često.

Spisak premijera
 Stranke
 

Politika Sjeverne Koreje
 
Sjeverna Koreja